Bëhet përparim në luftën kundër SIDA-s, ende mbetet shumë punë për t’u bërë
OKB: Në Evropën Lindore dhe Azinë Qendrore,gjatë 10 vjetëve të fundit janë shtuar infeksionet me 250%
Ndërsa komunitetet në mbarë globin kujtojnë sot Ditën Ndërkombëtare të SIDA-s, shkalla e infeksioneve nga virusi HIV në disa disa vende të botës po rritet, ndërsa në disa rajone të tjera qëndron në nivele të njëjta e të larta. Në të njëjtën kohë, strategji parandaluese më efektive dhe përparimi drejt një vaksine kundër HIV-it po ngjallin shpresa të reja për atë që Sekretarja amerikane e Shtetit, Hillari Klinton e quajti kohët e fundit krijimi i "një brezi i çliruar nga SIDA". tha Sekretarja e Shtetit, Hillari Klinton gjatë një forumi në Uashington. Ajo u bëri thirrje ekspertëve të shëndetsisë, shkencëtarëve dhe përkrahësve të kësaj kauze që të dyfishojnë përpjekjet e tyre. Rreziqet janë të mëdha. SIDA, sëmundje e shkaktuar nga virusi HIV, ka shkaktuar vdekjen e 30 milion njerzve gjatë 30 vjetëve të fundit. Rreth 34 milion njerëz të tjerë në gjithë botën jetojnë me këtë virus. Shkencëtarët, që punojnë për parandalimin e kësaj epidemie, thonë se lufta kundër SIDA-s është e vështirë sepse virusi që e shkakton atë është i ndërlikuar dhe i paepur. Rick King nën-president i qendrës së vaksinës në Nismën Ndërkombëtare të Vaksinës për SIDA-n, një partneritet publiko-privat, thotë se një vaksinë e efektshme kundër HIV-it mund të jetë gati brënda 5 vjetësh, megjithëse ende ka pengesa. Në një studim të fundit të Kombeve të Bashkuara thuhet se programet e parandalimit dhe kurat e ndryshme kanë ulur vdekjet nga SIDA si dhe shkallën e infeksionit nga HIV-i. Por në disa rajone, thotë drejtori ekzekutiv i agjencisë së OKB-së për SIDA-n, Michel Sidibe, statistikat tregojnë se kjo epidemi po përhapet më shumë. Dr. Anthoni Fauçi, drejtor i Institutit Kombëtar Amerikan të Sëmundjeve Alergjike dhe Infektive, thotë se ekziston një shpjegim i thjeshtë i ndryshimeve të mëdha nga një rajon në tjetrin: sjelljet tepër të rrezikshme të vetë njerzve. Zoti Sidibe i Agjencisë së OKB-së për SIDA-s, thotë se Afrika e Jugut është shembull i mirë i një vendi që përpiqet të vejë nën kontroll këtë sëmundje. Ndërsa ekzpertët e shëndetit publik përshëndesin përparimin e bërë drejt parandalimit të virusit HIV dhe SIDA-s, që ai shkakton, ata thonë se do të ketë nevojë për më shumë mbështetje nga vendet donatore dhe një përdorim më të mirë të burimeve në mënyrë që t’i jepet fund epidemisë dhe që të përmbushet objektivi i krijimit të "një brezi të çliruar nga SIDA".